
REFERAT DE  APROBARE A PROIECTULUI DE HOTĂRÂRE

privind aprobarea dobândirii de către Municipiul Timişoara a terenului  înscris în C.F. 451085 Timișoara, ce face obiectul renunţării la dreptul de proprietate de către S.C. BACKUP TECHNOLOGY SRL, MOIȘ GHEORGHE-CRISTIAN și MOIȘ MIHAELA și GOLU MIHAI și GOLU IOANA și trecerea terenului respectiv din domeniul privat al Municipiului Timișoara în domeniul public al Municipiului Timișoara
	Prin adresa nr. CT2020-003692/02.09.2020, dlui Găiță Ionuț-Sorinel, administrator al SC BACKUP TECHNOLOGY SRL, MOIȘ GHEORGHE-CRISTIAN și MOIȘ MIHAELA, GOLU MIHAI și GOLU IOANA, solicită trecerea din domeniul privat al Municipiului Timișoara în domeniul public al Municipiului Timișoara  a terenului înscris în CF nr 451085  Timișoara, provenit din dezlipirea parcelei înscrisă în CF nr. 417384 Timisoara (CF nr. vechi 133549 Timișoara si nr. cad vechi A 300/5), în vederea realizării unui drum.
Prin “Act de dezlipire si Declarația de renunțare la dreptul de proprietate” autentificată  sub nr. 4876 din 19.08.2020,  la Uniunea Națională a Notarilor Publici -Societate Profesională Notarială “ROMÂNU” de către Notar Public ROMÂNU REMUS,  S.C. BACKUP TECHNOLOGY SRL, MOIȘ GHEORGHE-CRISTIAN și MOIȘ MIHAELA și GOLU MIHAI și GOLU IOANA, proprietari tabulari ai terenului înscris în CF 451085 Timișoara, declară că renunță la dreptul de proprietate asupra acestuia și că terenul nu este grevat de sarcini sau servituți.
În conformitate cu prevederile art.562, alin.2 din Codul Civil, în C.F. nr. 451085 Timişoara a fost notată declarația autentificată privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara, în domeniul privat, a terenului situat în Timişoara, înscris în C.F. nr. 451085 Timişoara, cu nr. cad. 451085 și suprafaţa de 4993 mp și trecerea terenului respectiv din domeniul privat al Municipiului Timişoara în domeniul public al Municipiului Timişoara, în vederea realizării unui drum, conform PUZ aprobat prin HCLMT 436/12.09.2014.

RAPORT DE SPECIALITATE
privind aprobarea dobândirii de către Municipiul Timişoara a terenului  înscris în C.F. 451085 Timișoara, ce face obiectul renunţării la dreptul de proprietate de către S.C. BACKUP TECHNOLOGY SRL, MOIȘ GHEORGHE-CRISTIAN și MOIȘ MIHAELA și GOLU MIHAI și GOLU IOANA și trecerea terenului respectiv din domeniul privat al Municipiului Timișoara în domeniul public al Municipiului Timișoara

              Având în vedere Referatul de aprobare a proiectului de hotărâre nr. CT2020 – 003692/10.09.2020 a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenului  înscris în C.F. 451085 Timișoara, ce face obiectul renunţării la dreptul de proprietate de către S.C. BACKUP TECHNOLOGY SRL, MOIȘ GHEORGHE-CRISTIAN și MOIȘ MIHAELA și GOLU MIHAI și GOLU IOANA și trecerea terenului respectiv din domeniul privat al Municipiului Timișoara în domeniul public al Municipiului Timișoara, facem următoarele precizări:
	Terenul situat în Timișoara, înscris în CF nr 451085 Timișoara, provenit din dezlipirea parcelei înscrisă în CF nr. 417384 Timisoara (CF nr. vechi 133549 Timișoara si nr. cad vechi A 300/5), este destinat realizării unui drum, conform planșei nr.79/A/05 anexă la HCL 436/12.09.2014  prin care s-a aprobat Planul Urbanistic Zonal ” Dezvoltare Zona servicii si depozitare”, beneficiar Damacus Lucian si Damacus Gabriela Florica, întocmit conform Proiectului nr. 79/2013, realizat de S.C. ARHITECT TRIMBITAS S.RL.
 În conformitate cu prevederile art.562, alin.2 din Codul Civil și Ordinul 700/2014, art.78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în C.F.nr. 451085  Timişoara a fost notată Declarația autentificată nr. 4876 din 19.08.2020,  la Uniunea Națională a Notarilor Publici - Societate Profesională Notarială “ROMÂNU” de către Notar Public ROMÂNU REMUS,  privind renunțarea la dreptul de proprietate în favoarea Municipiului Timișoara. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Conform art.296 din Ordonanța de Urgență nr.57/2019 ” (2) Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.” 
În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara a terenului înscris în C.F. 451085 Timișoara, cu nr. cad. 451085 și suprafața de 4993 mp, ce face obiectul renunţării la dreptul de proprietate de către S.C. BACKUP TECHNOLOGY SRL, MOIȘ GHEORGHE-CRISTIAN și MOIȘ MIHAELA și GOLU MIHAI și GOLU IOANA și trecerea terenului respectiv din domeniul privat al Municipiului Timișoara în domeniul public al  Municipiului Timișoara, în vederea realizării unui drum, conform Planului Urbanistic Zonal aprobat prin HCLMT 436/12.09.2014.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

